text: 1.200 grissebasser på lang flytur
  16 oktober 2012 kl. 23.43
  Kolding-firma sender danske avlssvin ud på en 7.500 kilometer lang flyvetur.
  Grisene ankom ved middagstid til lufthavnen i Billund - her bliver de læsset om og gjort klar til en flyvetur, der skal bringe dem helt ud i den østligste ende af Rusland. 
  De flyver i nat, og målet er Ulan, der ligger 7.500 km fra Billund, tæt på grænsen til Mongoliet.
  Dermed får grissebasserne en flyvetur på syv timer.
  Grisene kommer fra Porc-Ex, og er købt af en stor russisk landbrugskoncern, som er i gang med at opbygge en årlig produktion på 150.000 slagtesvin.
  